
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 159 


13 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Καταστατικού της Ανώνυμης Εται¬ 
ρείας «Ελληνικός Οργανισμός Τυποποίησης Α.Ε.». 1 
Οικονομοτεχνικά στοιχεία και δικαιολογητικά που συ¬ 
νοδεύουν την αίτηση υπαγωγής στις διατάξεις του 
Ν. 2601/98 των ειδικών επενδύσεων του άρθρου 3 
παράγραφος 1 περίπτωση α εδάφια XVII, XVIII, XIX, 

XX, XXI και περίπτωση στ του ανωτέρω Νόμου, 
όπως έχει τροποποιηθεί με τις διατάξεις του άρ¬ 
θρου 17του Ν. 2941/2001. 2 

Διαδικασία και απαιτούμενα δικαιολογητικά για την κα¬ 
ταβολή της επιχορήγησης του άρθρου 3, παρά¬ 
γραφος 1, περίπτωση α, εδάφια χνϋ, χνίϋ, χίχ, χχ και 
χχί και περίπτωση στ του Ν. 2601/98, όπως έχει τρο¬ 
ποποιηθεί με τις διατάξεις του άρθρου 17 του Ν. 


2941/2001. 3 

Συμπλήρωση της 120.68/5/Β2/3423/19.10.99 απόφα¬ 
σης του Υπουργείου Εθνικής Παιδείας και Θρη¬ 
σκευμάτων για τα μέλη του Τεχνικού Συμβουλίου 

του Πανεπιστημίου Πατρών. 4 

Έγκριση Προγράμματος Μεταπτυχιακών Σπουδών 
του Παιδαγωγικού Τμήματος Δημοτικής Εκπαίδευ¬ 
σης της Σχολής Επιστημών Αγωγής του Πανεπι¬ 
στημίου Ιωαννίνων. 5 

Κατάργηση της Λέσχης της Υποδιεύθυνσης Εξωτερι¬ 
κής Φύλαξης Φυλακών Κορυδαλλού. 6 


ΑΠΟΦΑΣΕΙ Σ 

Αριθ. 2290/102 (1) 

Τροποποίηση του Καταστατικού της Ανώνυμης Εταιρείας 
«Ελληνικός Οργανισμός Τυποποίησης Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΥΦΥΠ. ΑΝΑΠΤΥΞΗΣ 

Έχοντας υπόψη: 

1) Τις διατάξεις: 

α. Του άρθρου 21 παρ. 1 του Ν. 2733/99 (ΦΕΚΑ/155),το 
οποίο τροποποίησε τα άρθρο 2 του Ν. 2414/1996«Εκσυγ¬ 


χρονισμός των Δημοσίων Επιχειρήσεων και Οργανισμών 
και άλλες διατάξεις». 

β. Του Π.Δ. 155/97 «Σύσταση και καταστατικό της Ανώ¬ 
νυμης Εταιρείας Ελληνικός Οργανισμός Τυποποίησης 
Α.Ε.». 

γ. Του Ν. 1558/1985 «Κυβέρνηση και Κυβερνητικά Όρ¬ 
γανα». 

δ. Των Π.Δ. 229/86, 396/89, 189/95 και του Ν. 2367/95 
«Οργανισμός της Γ ενικής Γ ραμματείας Βιομηχανίας». 

ε. Του Π.Δ. 27/96 «Συγχώνευση των Υπουργείων Τουρι¬ 
σμού Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

στ. Του άρθρου 32 του Ν. 2190/94 (ΦΕΚ28/Α/3.3.94). 

ζ. Του άρθρου 4του Ν. 2198/94 (ΦΕΚ43/Α/22.3.94). 

η. Του Π.Δ. 178/2000 «Οργανισμός του Υπουργείου 
Εθνικής Οικονομίας». 

2) Το πρακτικό με αριθμό 5 της Έκτακτης Γ ενικής Συνέ¬ 
λευσης των Μετόχων της 14ης Σεπτεμβρίου 2001 της 
Ανώνυμης Εταιρείας «Ελληνικός Οργανισμός Τυποποίη¬ 
σης Α.Ε.». 

3) Την υπ. αρ. πρωτ. 485/31.10.2001 (ΦΕΚ 1484/Β) Κοι¬ 
νή απόφαση του Πρωθυπουργού και του Υπουργού Ανά¬ 
πτυξης «Ανάθεση αρμοδιοτήτων στον Υφυπουργό Ανά¬ 
πτυξης Αλέξανδρο Καλαφάτη». 

4) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΕΛΟΤ ΑΈ. η οποία δεν μπορεί να προσδιορισθεί στο 
στάδιο αυτό, αποφασίζουμε: 

Εγκρίνουμε την απόφαση της Έκτακτης Γενικής Συνέ¬ 
λευσης των Μετόχων της 14ης Σεπτεμβρίου 2001 της 
Ανώνυμης Εταιρείας «Ελληνικός Οργανισμός Τυποποίη¬ 
σης Α.Ε.», η οποία τροποποίησε το καταστατικό της εται¬ 
ρείας, που είχε εγκριθεί μετο Π.Δ. 155/97 και συνεπώς το 
άρθρο 15του Π.Δ. 155/97 διαμορφώνεται ως ακολούθως: 

«Άρθρο 15 

Σύνθεση - θητεία του Διοικητικού Συμβουλίου 

1. Η Εταιρεία διοικείται από Διοικητικό Συμβούλιο που 
αποτελείται από επτά (7) μέλη. 

Το Διοικητικό Συμβούλιο αποτελείται από: 

α) Τον Π ρόεδρο και τον Διευθύνοντα Σύμβουλο που ορί¬ 
ζονται με κοινή απόφαση του Υπουργού Εθνικής Οικονο¬ 
μίας και του εποπτεύοντος Υπουργού. 

β) Δύο (2) εκπροσώπους των εργαζομένων στην εται¬ 
ρεία με ισάριθμους αναπληρωτές που εκλέγονται με άμε¬ 
ση και καθολική ψηφοφορία, όπως εκάστοτε νόμος ορί¬ 
ζει. 

Οι εκπρόσωποι αυτοί προέρχονται από το τακτικό προ¬ 
σωπικό και εκλέγονται μέσα σε αποκλειστική προθεσμία 
δύο (2) μηνών αφότου ειδοποιηθεί αρμοδίως η αντιπρο¬ 
σωπευτική συνδικαλιστική οργάνωση των εργαζομένων. 

γ) Ένα (1) πρόσωπο που υποδεικνύεται από την Οικο¬ 
νομική και Κοινωνική Επιτροπή (ΟΚΕ). Το μέλος αυτό 
προέρχεται από φορείς σχετικούς με τον ΕΛΟΤ και προ- 
τείνεται μέσα σε αποκλειστική προθεσμία δύο (2) μηνών 
αφότου ειδοποιηθεί η ΟΚΕ από τον Υπουργό Εθνικής Οι¬ 
κονομίας. 

δ) Τους εκπροσώπους των μετόχων. 

2. Μέχρις ότου οριστούν οι εκπρόσωποι της Ο.Κ.Ε. και 
των εργαζομένων, το Διοικητικό Συμβούλιο συγκροτείται 
και λειτουργεί νόμιμα χωρίς τα μέλη αυτά. 

3. Τα αναπληρωματικά μέλη του Διοικητικού Συμβουλί¬ 
ου παρίστανται στις συνεδριάσεις του όταν τα τακτικά μέ¬ 
λη ελλείπουν ή κωλύονται για οποιοδήποτε λόγο. 

4. Ο Πρόεδρος και τα μέλη του Διοικητικού Συμβουλίου 
πρέπει να είναι πρόσωπα με κύρος λόγω της επιστημονι¬ 
κής κατάρτισης, των ειδικών γνώσεων και της εμπειρίας 
που διαθέτουν σε τομείς που εμπίπτουν στον σκοπό της 
Εταιρείας. 

5. Τα μέλη του Διοικητικού Συμβουλίου επιτρέπεται να 
επαναδιοριστούν. 

6. Η θητεία του Διοικητικού Συμβουλίου είναι πενταετής 
και παρατείνεται αυτόματα μέχρι την πρώτη τακτική γενι¬ 
κή συνέλευση μετά την λήξη της θητείας του, η οποία 
όμως δεν μπορεί να υπερβεί την εξαετία". 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 7 Φεβρουάριου 2002 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΧΡΙΣΤΟΔΟΥΛΑΚΗΣ ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 1664/190 (2) 

Οικονομοτεχνικά στοιχεία και δικαιολογητικά που συνο¬ 
δεύουν την αίτηση υπαγωγής στις διατάξεις του Ν. 
2601 /98 των ειδικών επενδύσεων του άρθρου 3 παρά¬ 
γραφος 1 περίπτωση α εδάφια XVII, XVIII, XIX, XX, XXI 
και περίπτωση στ του ανωτέρω νόμου, όπως εχει τρο¬ 
ποποιηθεί με τις διατάξεις του άρθρου 17 του Ν. 
2941/2001. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/85) «Κυβέρ¬ 
νηση και Κυβερνητικά Όργανα», όπως τροποποιήθηκε με 
τις διατάξεις του Ν. 2081/92 (ΦΕΚ 154/Α/92). 

2. Τις διατάξεις του Π.Δ. 229/86 (ΦΕΚ 96/Α/86) «Σύστα¬ 
ση και Οργάνωση της Γ ενικής Γ ραμματείας Βιομηχα¬ 
νίας», του Π.Δ. 396/89 (ΦΕΚ 172/Α/89) «Οργανισμός της 
Γενικής Γραμματείας Βιομηχανίας», του Π.Δ. 189/95 
(ΦΕΚ99/Α/95) «Συγχώνευση των Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης». 


3. Τις διατάξεις του Ν. 2601/98 (ΦΕΚ 81/Α/98) «Ενισχύ¬ 
σεις ιδιωτικών επενδύσεων για την οικονομική και περι¬ 
φερειακή ανάπτυξη της χώρας και άλλες διατάξεις", και 
ειδικότερα το άρθρο 8 παράγραφος 3 εδάφιο τρίτο αυ¬ 
τού. 

4. Τις διατάξεις του άρθρου 17 του Ν. 2941/2001 (ΦΕΚ 
201/Α/2001). 

5. Την 485/31.10.2001 (ΦΕΚ 1484/Β/31.10.2001) Κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Αλέξανδρο Καλαφάτη κ.λ.π..». 

6. Το γεγονός ότι με την παρούσα απόφαση δεν προκα- 
λείται επιβάρυνση στον κρατικό προϋπολογισμό, αποφα¬ 
σίζουμε: 

Άρθρο 1 

α. Η αίτηση για την υπαγωγή στις διατάξεις του Ν. 
2601/98 άρθρο 3 παράγραφος 1 περίπτωση α εδάφια 
XVII, XVIII, XIX, XX, XXI και περίπτωση στ του ανωτέρω νό¬ 
μου, όπως εχει τροποποιηθεί με τις διατάξεις του άρθρου 
17 του Ν. 2941/2001, ειδικής επένδυσης υφιστάμενων ή 
υπό ίδρυση μεταποιητικών βιομηχανικών επιχειρήσεων 
και επιχειρήσεων παροχής υπηρεσιών ποιότητας υπο¬ 
βάλλεται στη Διεύθυνση Βιομηχανικών Επενδύσεων της 
Γενικής Γραμματείας Βιομηχανίας του Υπουργείου Ανά¬ 
πτυξης. 

β. Αίτηση υπαγωγής δύνανται να υποβάλουν παλαιοί ή 
νέοι φορείς οι οποίοι είναι ή μεταποιητικές επιχειρήσεις 
που δραστηριοποιούνται σε κλάδους που αναγράφονται 
στο παράρτημα του άρθρου 15 του Ν. 2601/98 ή επιχει¬ 
ρήσεις (εργαστήρια) παροχής υπηρεσιών ποιότητας, με 
την επιφύλαξη των διατάξεωντης παρ. 7του άρθρου 3 και 
τηςπαρ. 32 του άρθρου 6 του Ν. 2601/98, 

γ) Οι επιχειρηματικοί φορείς πρέπει κατά το χρόνο υπο¬ 
βολής της αίτησης υπαγωγής να χαρακτηρίζονται ως 
Μ.ΜΈ, σύμφωνα με τη σύσταση 96/280/ΕΚτης ΕΈ. 

δ) Οι επιχειρηματικοί φορείς μπορούν να υπαχθούν στις 
αναφερόμενες διατάξεις μία φορά ανά υποπερίπτωση για 
κάθε παραγωγική τους μονάδα, στο πλαίσιο ευρύτερου 
επιχειρηματικού σχεδίου του οποίου συνοπτικά στοιχεία 
υποβάλλονται μαζί με τα λοιπά δικαιολογητικά της αίτη¬ 
σης υπαγωγής για επενδύσεις και λοιπές δαπάνες που 
αφορούν σε δύο τουλάχιστον από τις ως ανω υποπερι¬ 
πτώσεις, πλήν των επενδύσεων των υποπεριπτώσεων 
(χίχ), (χχί) και περίπτωση (στ) για τις οποίες οι φορείς μπο¬ 
ρούν να υπαχθούν αυτοτελώς. Για τους φορείς της τε¬ 
λευταίας κατηγορίας δεν ισχύει η προϋπόθεση της ως 
ανω παρ. (γ). 

ε) Την αίτηση υπαγωγής συνοδεύουν εις τριπλούν τα 
ακόλουθα οικονομοτεχνικά στοιχεία: 

1. Αποδεικτικό καταβολής χρηματικού ποσού στο Δη¬ 
μόσιο Ταμείο, σύμφωνα με την εκάστοτε ισχύουσα σχετι¬ 
κή ΚΥΑ. 

2. Απόφαση του αρμόδιου αποφασιστικού οργάνου της 
επιχείρησης για την υποβολή και την πρόθεση υλοποίη¬ 
σης της ειδικής επένδυσης και για την παροχή εξουσιο¬ 
δότησης προς ένα εκτελεστικό όργανο για την υπογραφή 
της αίτησης και την υποβολή της πρότασης. 

3. Ειδικό ερωτηματολόγιο συμπληρωμένο από τον νόμι¬ 
μο εκπρόσωπο του φορέα που υποβάλλει την επενδυτική 
πρόταση. Το ειδικό ερωτηματολόγιο θα υποβάλλεται χω¬ 
ριστά από την οικονομοτεχνική μελέτη της ειδικής επέν¬ 
δυσης. 

4. Οικονομοτεχνική μελέτη ειδικών επενδύσεων, η 
οποία περιλαμβάνει τα εξής κεφάλαια: 

α) Εισαγωγή β) Κεφάλαιο 1: Ανάλυση και διάγνωση της 
παρούσας κατάστασης της επιχείρησης, γ) Κεφάλαιο 2: 
Ανάλυση και διάγνωση του ευρύτερου περιβάλλοντος 
της επιχείρησης καθώς και του κλαδικού ανταγωνιστικού 
περιβάλλοντος αυτής, δ) Κεφάλαιο 3: Προσδιορισμός 
των αδύνατων σημείων και αιτιολόγηση της ανταγωνιστι¬ 
κής στρατηγικής της επιχείρησης, ε) Κεφάλαιο 4: Συνο¬ 
πτική παρουσίαση του ευρύτερου Ε/Σ της επιχείρησης 
και αναλυτική περιγραφή της προτεινόμενης επένδυσης 
και τεκμηρίωση με ειδικά τεχνικά στοιχεία της ένταξης 
της στις ειδικές επενδύσεις και αναλυτικό συγκεντρωτικό 
πίνακα με την προτεινόμενη επένδυση, στ. Κεφάλαιο 5: 
Οικονομικά στοιχεία της επιχείρησης της επόμενης τριε¬ 
τίας. 

5. Αναλυτικές προσφορές των προτεινομένων δαπανών 
από δύο τουλάχιστον προμηθευτές και προσπέκτους των 
μηχανολογικού και λοιπού εξοπλισμού. 

6. Δήλωση του άρθρου 8 του Ν. 1599/86 του νόμιμου εκ¬ 
προσώπου του φορέα που υποβάλλει την επενδυτική 
πρόταση, που βεβαιώνει: 

α. Αν η επιχείρηση έχει επιδοτηθεί στο παρελθόν από 
εθνικούς ή κοινοτικούς πόρους. Σε περίπτωση που έχει 
επιδοτηθεί προσκομίζονται αντίγραφα των αποφάσεων 
υπαγωγής και των τυχόν αποφάσεων ολοκλήρωσης. 

β. Ότι η προτεινόμενη επένδυση ή μέρος αυτής δεν έχει 
υπαχθεί ή δεν έχει υποβληθεί για την παροχή ενισχύσεων 
από το Ν. 2601/98 ή από άλλη πηγή. 

γ. Ότι η επιχείρηση δεν έχει κάνει έναρξη της προτεινό- 
μενης επένδυσης πριν την υποβολή της αίτησης υπαγω¬ 
γής .(άρθρο 6 παρ. 8 Ν. 2601/98). 

δ. Τον αριθμό των θέσεων μόνιμης και πλήρους απα¬ 
σχόλησης του προσωπικού προσωπικού κατά την ημερο¬ 
μηνία υποβολής της αίτησης, συνολικά και κατά βάρδια , 
καθώς επίσης και κατά μονάδα εφόσον υπάρχουν περισ¬ 
σότερες της μίας μονάδες. 

ε) τον αριθμό των θέσεων προσωπικού εποχιακής η με¬ 
ρικής απασχόλησης. 

στ. Τον αριθμό των νέων θέσεων απασχόλησης που δη- 
μιουργούνται από την επένδυση. 

ζ. Τον τρόπο κάλυψης της ίδιας συμμετοχής καθώς και 
της χρηματοδότησης του κεφαλαίου κίνησης. 

7. Καταστατικό της Εταιρείας με τις τυχόν τροποποιή¬ 
σεις του. 

8. Θεωρημένες καταστάσεις προσωπικού της Επιθεώ¬ 
ρησης Εργασίας και μισθοδοτικές καταστάσεις και απο¬ 
δείξεις αγοράς ενσήμων του τελευταίου μήνα πριν την 
υποβολή της πρότασης. 

9. Άδεια λειτουργίας, σε ισχύ, των παραγωγικών μονά¬ 
δων της επιχείρησης, στις οποίες πρόκειται να υλοποιη¬ 
θεί η επένδυση, ή προέγκριση χωροθέτησης για τις υπό 
ίδρυση μονάδες. 

10. Φορολογική και Ασφαλιστική ενημερότητα. 

11. Δημοσιευμένους ισολογισμούς των 3 τελευταίων 
ετών και ισοζύγιο της 31ης Δεκεμβρίου του προηγούμε¬ 
νου της υποβολής έτους και για τις υπό σύσταση επιχει¬ 
ρήσεις δήλωση για το ύψος και τη σύνθεση του μετοχικού 
κεφαλαίου. 

12. Έγκριση μεσομακροπρόθεσμου τραπεζικού δανεί¬ 
ου, -στην περίπτωση που στην υποβαλλόμενη επένδυση 
γίνεται χρήση τραπεζικού δανείου. Το δάνειο αυτό πρέπει 

α) Να είναι τετραετούς τουλάχιστον διάρκειας. 


β) Να εχει την μορφή τραπεζικού δανείου η ομολογια¬ 
κού δανείου εκδιδομένου σε δημόσια η μη εγγραφή η δα¬ 
νείου από άλλους χρηματοδοτικούς οργανισμούς, απο- 
κλειόμενης της μορφής του αλληλόχρεου λογαριασμού. 

γ) Να λαμβάνεται για την πραγματοποίηση επενδυτικού 
σχεδίου, όπως αυτό θα προκύπτει ρητά από τη σχετική 
δανειακή σύμβαση. 

δ) Ναεχει εγκριθεί απάτη χρηματοδοτούσα τράπεζα, η 
το χρηματοδοτικό οργανισμό, κατά το χρόνο υποβολής 
της αίτησης υπαγωγής. 

Το σχετικό έγγραφο της έγκρισης του δανείου πρέπει 
να αναφέρει τους ορούς χορήγησης του δανείου και συ¬ 
γκεκριμένα το ύψος του, τη διαρκειάτου, το επιτόκιο, την 
περίοδο χάριτος, καιτις εξασφαλίσεις για την παροχή του 
και να περιλαμβάνεται στον υποβαλλόμενο με την αίτηση 
υπαγωγής φάκελο. 

13. Σε περίπτωση που προβλέπεται η ίδρυση νέας πα¬ 
ραγωγικής μονάδας, σε νομούς στους οποίους λειτουρ¬ 
γούν ΒΙΠΕ ΕΤΒΑ, λοιπές ΒΙΠΕ, ΒΕΠΕη ΒΙΟ.ΠΑ, η μονάδα 
πρέπει να εγκατασταθεί υποχρεωτικά στις περιοχές αυ¬ 
τές, όπως προβλέπεται από τις διατάξεις της παρ. 5 του 
άρθρου 6 του Ν. 2601/98. Σε αντίθετη περίπτωση, ο υπο¬ 
βαλλόμενος φάκελος της επένδυσης πρέπει να περιλαμ¬ 
βάνει πλήρη στοιχεία για την τεκμηρίωση της αναγκαιό¬ 
τητας η σκοπιμότητας για εγκατάσταση της μονάδας. 

14. Στοιχεία τεκμηρίωσης της δυνατότητας κάλυψης 
της ιδίας συμμετοχής (όπως π.χ. αντίγραφο εξάμηνης 
τουλάχιστον κίνησης τραπεζικών λογαριασμών ή βεβαίω¬ 
ση τραπέζης για το μέσο ύψος καταθέσεων του τελευταί¬ 
ου εξαμήνου ή βεβαιώσεις κατοχής ομολόγων, κλπ). 

15. Η επενδυτική πρόταση υπογράφεται από τους συ¬ 
ντάκτες της, οι οποίοι σημειώνουν καιτο τυχόν ειδικό τμή¬ 
μα που ενδεχομένως συνέταξε ο καθένας. Ενας τουλάχι¬ 
στον εκ των συντακτών της ειδικής επένδυσης να είναι οι¬ 
κονομολόγος και να αναφέρεται ο αριθμός μητρώου του 
στο Ο.Ε.Ε, εάν η επένδυση ξεπερνά τα 80 εκ. δρχ. 

16. Ο επενδυτής υποβάλλει κάθε άλλο στοιχείο που κα¬ 
τά την κρίση του η την κρίση της Υπηρεσίας μπορεί να 
βοηθήσει στην ορθή εκτίμηση του κόστους του σκοπού 
και της σημασίας της υλοποίησηςτης ειδικής επένδυσης. 

Άρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η παρούσα ισχύει από την δημοσίευση της στην Εφη¬ 
μερίδα της Κυβερνήσεως. 

Αθήνα, 31 Ιανουάριου 2002 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 1663/191 (3) 

Διαδικασία και απαιτούμενα δικαιολογητικά για την κατα¬ 
βολή της επιχορήγησης του άρθρου 3, παράγραφος 
1, περίπτωση α, εδάφια χνϋ, χνίϋ, χίχ, χχ και χχί και πε¬ 
ρίπτωση σττου Ν. 2601/98, όπως έχειτροποποιηθείμε 
τις διατάξεις του άρθρου 17 του Ν. 2941/2001. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» όπως ισχύει. 

2. Τις διατάξεις του Π.Δ. 229/86 (ΦΕΚ/Α/86) «Σύσταση 
και Οργάνωση της Γενικής Γραμματείας Βιομηχανίας», 
του Π.Δ. 396 (ΦΕΚ 172/Α/89) «Οργανισμός της Γενικής 
Γραμματείας Βιομηχανίας», του Π.Δ. 189/75 (ΦΕΚ 
99/Α/95) «Συμπλήρωση και τροποποίηση του Π.Δ. 
396/89» και του Π.Δ. 27/96 (ΦΕΚ 19/Α/96) «Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης». 

3. Τις διατάξεις του Ν. 2601/98 , άρθρο 3, παράγραφος 
1, περίπτωση α, εδάφια χνϋ, χνίϋ, χίχ, χχ και χχί του Ν. 
2601/98,όπως εχει τροποποιηθεί με τις διατάξεις του άρ¬ 
θρου 17 του Ν. 2941/2001 και τις διατάξεις του άρθρου 9 
παρ7του Ν. 2601/98. 

4. Την αριθ. 485/31.10.2001 (ΦΕΚ 1484/31.10.2001) 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Αλέξανδρο Καλαφάτη κ.λ.π.». 

5. Το γεγονός ότι με την απόφαση αυτή δενπροκαλείται 
επιβάρυνση στον κρατικό προϋπολογισμό, αποφασί¬ 
ζουμε: 

Άρθρο 1 

Διαδικασία καταβολής της επιχορήγησης άρθρου 3, 
παράγραφος 1, περίπτωση α, υποπεριπτώσεις χνϋ, χνίϋ, 
χίχ, χχ και χχί του Ν. 2601 /98, όπως έχουν τροποποιηθεί με 
τις διατάξειςτου άρθρου 17του Ν. 2941/2001. 

1. Η καταβολή της επιχορήγησης από το Δημόσιο στον 
Επενδυτή θα πραγματοποιείται σύμφωνα με τα αναλυτι- 
κώς οριζόμενα στην απόφαση υπαγωγής και μετά από 
έλεγχο και διαπίστωση από τα αρμόδια όργανα ελέγχου 
ότι ο επενδυτής συμμορφώθηκε με τις προϋποθέσεις και 
του ορούς της απόφασης υπαγωγής. 

2. Για τις καταβολές της επιχορήγησης θα εκδίδεται το 
σχετικό χρηματικό ένταλμα σε βάρος του προϋπολογι¬ 
σμού Δημοσίων Επενδύσεων. 

Άρθρο 2 

Δικαιολογητικά για την καταβολή της επιχορήγησης. 

Α. Απαιτούμενα δικαιολογητικά για την καταβολή της 
πρώτης δόσης της επιχορήγησης. 

1. Αντίγραφο της αποφάσης υπαγωγής της επένδυσης 
καθώς και αντίγραφατωντυχώντροποποιήσεώντης. Επί¬ 
σης αντίγραφο του ΦΕΚ (τεύχος ΤΑΠΣ) στο οποίο δημο- 
σιεύθηκε η απόφαση υπαγωγής ή η περίληψη της και οι 
τυχόν τροποποιήσεις της. 

2. Θεωρημένη άδεια οικοδομής. Εάν δεν απαιτείται η 
έκδοση οικοδομικής άδειας για τα κτιριακά που περιλαμ¬ 
βάνονται στην επένδυση, τότε απαιτείται βεβαίωση από 
το αρμόδιο Γραφείο της Πολεοδομίας ότι δεν απαιτείται 
γι’ αυτά η έκδοση οικοδομικής άδειας, στην περίπτωση 
που προβλέπονται δαπάνες κτιριακών. 

3. Καταστατικό σύστασης της Εταιρείας και τυχόν τρο¬ 
ποποιήσεις του στο οποίο να εμφανίζεται η κεφαλαιοποί¬ 
ηση της ιδίας συμμετοχής στο πραγματοποιηθέν έργο 
της επένδυσης. 

4. Πρόσφατη βεβαίωση της Δ/νσης Εμπορίου Νομαρ¬ 
χιακής Αυτοδιοίκησης ότι δεν έχει γίνει περαιτέρω τρο¬ 
ποποίηση του καταστατικού της πέραν αυτών που υπο¬ 
βάλλονται. 

5. Πρόσφατη βεβαίωση αρμοδίου Πρωτοδικείου ότι δεν 
έχει κυρηχθεί σε πτώχευση και δεν έχουν υποβληθεί αιτή¬ 
σεις για πτώχευση. 


6. Αντίγραφο πρόσφατου πρακτικού του Δ.Σ. εφόσον η 
επένδυση πραγματοποιείται από Α.Ε με το οποίο θα εξου¬ 
σιοδοτείται εκπρόσωπος για την είσπραξη των δόσεων 
της επιχορήγησης. Γιατις λοιπές επιχειρήσεις νόμιμη εκ¬ 
προσώπηση. 

7. Αποδεικτικό φορολογικής ενημερότητας του φορέα 
της επένδυσης. 

8. Βεβαίωση του ΙΚΑ περί μη οφειλής του φορέα της 
επένδυσης. 

9. Στην περίπτωση εκχώρησης της επιχορήγησης στην 
Τράπεζα απαιτούνται: 

α) Σύμβαση ενεχυριάσεως απαιτήσεως. 

β) Εξουσιοδότηση της Τράπεζας για την είσπραξη της 
επιταγής. 

γ) Απόδειξη παραλαβής της επιταγής υπογεγραμμένη 
από τους νόμιμους εκπροσώπους της Τράπεζας. 

10. Άδεια λειτουργίας. 

Β. Απαιτούμενα δικαιολογητικά για την καταβολή της 
δεύτερης και τελευταίας δόσης της επιχορήγησης. 

1. Απόφαση ολοκλήρωσης και οριστικοποίησης του κό¬ 
στους της επένδυσης. 

2. Τα δικαιολογητικά που προβλέπονται στην παράγρα¬ 
φο Α. 

Γ. Πέραντων καθοριζομένων στις προηγούμενες παρα¬ 
γράφους δικαιολογητικών, είναι απαραίτητο να προσκο¬ 
μίζονται σε κάθε στάδιο καταβολής της επιχορήγησης και 
τα δικαιολογητικά που προκύπτουν από τυχόν ειδικούς 
όρους που έχουν τεθεί κατά περίπτωση σε αποφάσεις 
υπαγωγής ή σε τροποποιήσεις τους καθώς και τα πρό¬ 
σθετα δικαιολογητικά που προκύπτουν λόγω τυχόν ιδιαι¬ 
τερότητας της επένδυσης. Τέλος η αρμόδια Δ/νση είναι 
δυνατόν να ζητά και άλλα δικαιολογητικά για την καταβο¬ 
λή της επιχορήγησης, που κατά την κρίση της θεωρούνται 
κατά περίπτωση απαραίτητα. 

Άρθρο 3 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 4 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 31 Ιανουάριου 2002 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 120.68/1/8764-Β2 (4) 

Συμπλήρωση της 120.68/5/Β2/3423/19.10.99 απόφασης 
του Υπουργείου Εθνικής Παιδείας και Θρησκευμάτων 
για τα μέλη του Τεχνικού Συμβουλίου του Πανεπιστη¬ 
μίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 2 του άρθρου 14 του Ν. 1351 /83 
της παρ. 4 του άρθρου 3 του Ν. 1264/92, και του άρθρου 
3 του ΝΔ 363/7. 

2. Την ΣΤ5/13/22.6.92 ΚΥΑ των Υπουργών Εσωτερικών 
Δημόσιας Διοίκησης και Αποκέντρωσης και Εθνικής Παι¬ 
δείας και θρησκευμάτων. 

3. Την αριθμ. 120.68/5/Β2/3423/19.10.99 προγενέστερη 
απόφαση μας ορισμού μελών του Τεχνικού Συμβουλίου 
του Παν/μίου Πατρών. 

4. Την αριθ. 327/19.12.2001 Απόφαση της Συγκλήτου 
του Παν. Πατρών. 

5. Τις διατάξεις του άρθρου 4 παρ. 2εδ. β καιπαρ. 4εδ. 
ε'του Ν.1418/04, όπωςτροποποιήθηκεμετοάρθρο4του 
Ν. 2576/98. 

6. Το αρ. 3325/6.11.2001 έγγραφο της Πανελλήνιας 
Ένωσης Συνδέσμων Εργοληπτών Δημοσίων Έργων. 

7. Το αρ. 2599/20.11.2001 έγγραφο της Πανελλήνιας 
Ένωσης Διπλωματούχων Μηχανικών Εργοληπτών Δημο¬ 
σίων Έργων. 

8. Το αρ. 11848/28.11.2001 έγγραφο του Πανελληνίου 
Συνδέσμου Ανωνύμων Τεχνικών Εταιριών και ΕΠΕ. 

9. Το αρ. 901/7.12.2001 έγγραφο της Πανελλήνιας 
Ένωσης Διπλωματούχων Μηχανολόγων Ηλεκτρολόγων 
Εργοληπτών Δημοσίων Έργων. 

10. Το αριθ. 276/7.1.2002 έγγραφο του Παν. Πατρών, 
αποφασίζουμε: 

Συμπληρώνουμε την αριθ. Φ.120.68/5/Β2/3423/ 19.10. 
99 (ΦΕΚ 1969/3.11.99) απόφασή μας και ορίζουμε τον Γε- 
ώργιο Βουκελάτο, εκπρόσωπο της Πανελλήνιας Ένωσης 
Διπλωματούχων Μηχανικών Εργοληπτών Δημοσίων Έρ¬ 
γων, ως τακτικό μέλος του Τεχνικού Συμβουλίου του Πα¬ 
νεπιστημίου Πατρών, ο οποίος θα παρίσταται στις περι¬ 
πτώσεις εφαρμογής της περίπτωσης 5 του σκεπτικού της 
παρούσας απόφασης, με αναπληρωματικό μέλος τον Ευ¬ 
άγγελο Γαλάνη, εκπρόσωπο της Πανελλήνιας Ένωσης 
Συνδέσμων Εργοληπτών Δημοσίων Έργων. 

Κατά τα λοιπά ισχύει η αριθ. Φ.120.68/5/Β2/3423/ 
19.10.99 (ΦΕΚ 1969/3.11.99) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2002 

ΟΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Β7/592π.ε. (5) 

Έγκριση Προγράμματος Μεταπτυχιακών Σπουδών του 
Παιδαγωγικού Τμήματος Δημοτικής Εκπαίδευσης της 
Σχολής Επιστημών Αγωγής του Πανεπιστημίου Ιωαν- 
νίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις των άρθρων 10, 11, 12 και 13 του Ν. 
2083/1992 (ΦΕΚ 159 Α') «Εκσυγχρονισμός της Ανώτατης 
Εκπαίδευσης», του άρθρου 16 παρ. 2 του Ν. 2327/1995 
(ΦΕΚ 156 Α') «Εθνικό Συμβούλιο Παιδείας.και άλ¬ 

λες διατάξεις» και του άρθρου 5 παρ. 12γ του Ν. 
2916/2001 (ΦΕΚ 114 Α') «Διάρθρωση της ανώτατης εκ¬ 
παίδευσης και ρύθμιση θεμάτων του τεχνολογικού τομέα 
αυτής». 


2. Τις διατάξεις του άρθρου 29 Α', του Ν. 1558/1985 
(ΦΕΚ 137 Α') «Κυβέρνηση και Κυβερνητικά Όργανα» 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154 Α') «Ρύθμιση του θεσμού των επιμελητηρίων 
.και άλλες διατάξεις» και αντικαταστάθηκε με την πα¬ 
ράγραφο 2 ατού άρθρου 1 του Ν. 2469/1997 (ΦΕΚ 38 Α') 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού. 

4. Το απόσπασμα πρακτικών της Γενικής Συνέλευσης 
Ειδικής Σύνθεσης του Παιδαγωγικού Τμήματος Δημοτι¬ 
κής Εκπαίδευσης της Σχολής Επιστημών Αγωγής του Πα¬ 
νεπιστημίου Ιωαννίνων (συνεδρίαση 245/21.1.2001). 

5. Το απόσπασμα πρακτικών της Συγκλήτου με την ειδι¬ 
κή σύνθεση του Πανεπιστημίου Ιωαννίνων (συνεδρίαση 
837/25.10.2001), αποφασίζουμε: 

Εγκρίνουμε από το ακαδημαϊκό έτος 2001.2002 τη λει¬ 
τουργία Προγράμματος Μεταπτυχιακών Σπουδών του 
Παιδαγωγικού Τμήματος Δημοτικής Εκπαίδευσης της 
Σχολής Επιστημών Αγωγήςτου Πανεπιστημίου Ιωαννίνων 
σύμφωνα με τα εξής: 

Άρθρο 1 

Γ ενικές διατάξεις 

Το Παιδαγωγικό Τμήμα Δημοτικής Εκπαίδευσης του Πα¬ 
νεπιστημίου Ιωαννίνων οργανώνει και λειτουργεί πρόγραμ¬ 
μα μεταπτυχιακών σπουδών από το ακαδημαϊκό έτος 2001 - 
2002 σύμφωνα με τις διατάξεις της παρούσας απόφασης 
καιτις διατάξεις των άρθρων 10-12 του Ν. 2083/1992 καθώς 
και του άρθρου 16 παρ. 2 του Ν. 2327/1995. 

Άρθρο 2 

Σκοπός και αντικείμενο 

Αντικείμενο και σκοπός του Προγράμματος Μεταπτυ¬ 
χιακών Σπουδών είναι η κατάρτιση πτυχιούχων που θερα- 
πεύουντις Επιστήμες της Αγωγής ή άλλων σχετικών με τα 
γνωστικά αντικείμενα του προγράμματος και η δημιουρ¬ 
γία επιστημόνων εξειδικευμένων στο χώρο των Επιστη¬ 
μών της Αγωγής με στόχο αφενός την προαγωγή των επι- 
μέρους κλάδων των επιστημών αυτών μέσα από την ανά¬ 
πτυξη της επιστημονικής έρευνας και την καλλιέργεια της 
επιστημονικής σκέψης γενικότερα, και αφετέρου τη στε- 
λέχωση της Εκπαίδευσης με προσωπικό άρτια καταρτι¬ 
σμένο και ικανό να ανταποκριθεί στην αποστολή του. 

Άρθρο 3 

Μεταπτυχιακοί τίτλοι 

Οι μεταπτυχιακές σπουδές του Παιδαγωγικού Τμήμα¬ 
τος Δημοτικής Εκπαίδευσης οδηγούν στην απόκτηση: 

Α. Μεταπτυχιακού Διπλώματος Ειδίκευσης στις Επιστή¬ 
μες της Αγωγής σε συγκεκριμένο τομέα (κατεύθυνση) 
(βλ. άρθρο 4). 

Β. Διδακτορικού Διπλώματος στις Επιστήμες της Αγω¬ 
γής σε συγκεκριμένο τομέα (κατεύθυνση) (βλ. άρθρο 4). 

Άρθρο 4 

Τομείς - κατευθύνσεις 

Τα γνωστικά αντικείμενα του προγράμματος μεταπτυχια¬ 
κών σπουδών διακρίνονται στους εξής τομείς με σαφώς πι¬ 
στοποιημένες ειδικεύσεις (περισσότερες της μιας ανά το¬ 
μέα) οριοθετημένες από τον κύκλο των μαθημάτων και το 

περιεχόμενο της διπλωματικής εργασίας και οι οποίες δη¬ 
λώνονται σαφώς στο Μεταπτυχιακό Δίπλωμα Ειδίκευσης. 

1. Παιδαγωγικές Επιστήμες 

2. Ψυχολογία - Συμβουλευτική 

3. Θετικές Επιστήμες στην εκπαίδευση 

4. Ανθρωπιστικές Επιστήμες στην εκπαίδευση 

Άρθρο 5 

Κατηγορίες πτυχιούχων 

Στο Πρόγραμμα Μεταπτυχιακών Σπουδών του Παιδα¬ 
γωγικού Τμήματος Δημοτικής Εκπαίδευσης του Πανεπι¬ 
στημίου Ιωαννίνων γίνονται δεκτοί: 

Α) Πτυχιούχοι ΑΕΙ Τμημάτων που θεραπεύουν τις Επι¬ 
στήμες της Αγωγής, της ημεδαπής ή ισοτίμων της αλλο¬ 
δαπής υπό τον όρο να έχει αναγνωρισθεί ο τίτλος από το 
ΔΙ.Κ.Α.Τ.Σ.Α. 

Β) Άλλων πανεπιστημιακών Τμημάτων, το πτυχίο των 
οποίων έχει σχέση με τα γνωστικά αντικείμενα - κατευ¬ 
θύνσεις του Προγράμματος Μεταπτυχιακών Σπουδών 
του Παιδαγωγικού Τμήματος Δημοτικής Εκπαίδευσης 
του Πανεπιστημίου Ιωαννίνων. Στην περίπτωση αυτή, η 
Γενική Συνέλευση Ειδικής Σύνθεσης μπορεί να υποχρεώ¬ 
σει τους υποψήφιους μεταπτυχιακούς φοιτητές να εξετα¬ 
στούν σε συγκεκριμένα μαθήματα. 


Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε είδους εκπαιδευτικές 
και ερευνητικές δραστηριότητες των μεταπτυχιακών φοι¬ 
τητών ορίζονται ως εξής: 

Α. Μεταπτυχιακό δίπλωμα ειδίκευσης 
Α1 Μαθήματα κορμού 

Τα μαθήματα κορμού είναι κοινά για όλους τους μετα¬ 
πτυχιακούς φοιτητές ανεξάρτητα από την εξειδίκευση 
που πρόκειται να ακολουθήσουν και ανήκουν στα γνωστι¬ 
κά αντικείμενα: 

Εξάμ. Δ.Μ. 

• Επιστημολογία -Μεθοδολογία 

επιστημονικής έρευνας α 3 

• Παιδαγωγικά θέματα α 3 

• Ελληνική γλώσσα-Γραπτός λόγος α 3 

• Στατιστική β 3 

• Εφαρμογές ηλεκτρονικών 
υπολογιστών στην επεξεργασία 

και ανάλυση δεδομένων β 3 

Από τα ανωτέρω αντικείμενα οι μεταπτυχιακοί φοιτητές 
επιλέγουν τέσσερα. 

Α2 Μαθήματα κατά τομείς ειδίκευσης 
Τομέας «Παιδαγωγικές Επιστήμες» 

Υποχρεωτικά μαθήματα Εξ. ΔΜ 

• Παιδαγωγική Επιστήμη α 3 

• Σχολική Παιδαγωγική β 3 

• Εκπαιδευτική Ψυχολογία γ 3 

• Διδακτική μεθοδολογία δ 3 

Από τα ανωτέρω μαθήματα οι φοιτητές επιλέγουν τρία. 
Μαθήματα Επιλογής (κοινά όλων των κατευθύνσεων 

του τομέα) 

• Αναπτυξιακή Ψυχολογία 

• Διαπολιτισμική Εκπαίδευση 

• Θέματα Αξιολόγησης στην Εκπαίδευση 

• Θέματα Ειδικής Αγωγής 

• Θέματα Οργάνωσης της Διδασκαλίας 


• Κοινωνική Παιδαγωγική 

• Κοινωνική Ψυχολογία 

• Κοινωνιολογία της Εκπαίδευσης 

• Κοινωνιολογία του Αθλητισμού 

• Μεθοδολογία Παιδαγωγικής έρευνας 

• Μικροκοινωνιολογικές προσεγγίσεις στη σχολική κα¬ 
θημερινότητα 

• Οργάνωση και Διοίκηση της Εκπαίδευσης 

• Οργάνωση ολιγοθέσιων Σχολείων 

• Οργάνωση της Παιδαγωγικής Επικοινωνίας 

• Παιδαγωγική Ψυχολογία 

• Προσεγγίσεις στα σύγχρονα παιδαγωγικά προβλή¬ 
ματα 

• Στατιστική στην Εκπαίδευση 

• Σχολική Συμβουλευτική 

• Χρήσεις των τεχνολογιών και της επικοινωνίας στην 
εκπαιδευτική έρευνα 

Τομέας «Ψυχολογία-Συμβουλευτική" 

Υποχρεωτικά μαθήματα Εξ. Δ.Μ. 


• Εκπαιδευτική Ψυχολογία α 3 

• Κοινωνική Ψυχολογία β 3 

• Διαγνωστική Παιδαγωγική γ 3 

• Αναπτυξιακή Ψυχολογία δ 3 


Από τα ανωτέρω μαθήματα οι φοιτητές επιλέγουν τρία. 

Μαθήματα Επιλογής (κοινά όλων των κατευθύνσεων 
του τομέα) 

• Χρήσεις των τεχνολογιών και της επικοινωνίας στην 
ψυχολογική έρευνα 

• Κοινωνιολογία της Εκπαίδευσης 

• Προσεγγίσεις στα σύγχρονα παιδαγωγικά προβλή¬ 
ματα 

• Σχολική Συμβουλευτική 

• Στατιστική στην Εκπαίδευση 

• Κοινωνική παιδαγωγική 

• Οργάνωση της Παιδαγωγικής Επικοινωνίας 

• Φιλοσοφία 

• Επιστημολογία και Μεθοδολογία 

• Ειδική Αγωγή 

• Κλινική Ψυχολογία-Παραψυχολογία 

• Συμβουλευτική Συνέντευξη 

• Θεωρίες Συμβουλευτικής 

Τομέας «Θετικές Επιστήμες στην Εκπαίδευση" 
Υποχρεωτικά μαθήματα Εξ. Δ.Μ. 

• Μεθοδολογία της έρευνας 

στις Θετικές Επιστήμες α 3 

• Εφαρμογές Στατιστικής 

στις Θετικές Επιστήμες β 3 

• Ιστορία και Επιστημολογία 

των Θετικών Επιστημών γ 3 

• Διεπιστημονικές προσεγγίσεις 

στη Διδακτική των Θετικών Επιστημών δ 3 

Από τα ανωτέρω μαθήματα οι φοιτητές επιλέγουν τρία. 

Μαθήματα Επιλογής (κοινά όλων των κατευθύνσεων 
του τομέα) 

• Ανάπτυξη και εφαρμογή Προγραμμάτων Περιβαλλο¬ 
ντικής Εκπαίδευσης 

• Ανοικτά Εκπαιδευτικά Πληροφορικά Περιβάλλοντα 

• Αρχές Περιβαλλοντικών Επιστημών 

• Διδακτικές Προσεγγίσεις Εννοιών της Φυσικής 

• Διδακτική της Γεωγραφίας (Αναλυτικά Προγράμμα¬ 
τα, Εγχειρίδια-Διδακτική Μεθοδολογία - Αξιολόγηση) 

• Διδακτική των Μαθηματικών 

• Διδασκαλία των Μαθηματικών με χρήση τεχνολογιών 
Πληροφορίας και επικοινωνίας 

• Ειδικά Θέματα Γεωγραφίας 

• Ειδικά Θέματα Φυσικής 

• Εικονική Πραγματικότητα στην Εκπαίδευση 

• Επιστημολογία της Διδακτικής της Γ εωγραφίας 

• Θέματα σχεδίασης και αξιολόγησης εκπαιδευτικού 
λογισμικού 

• Ιστορία των Μαθηματικών 

• Πειραματική Φυσική 

• Περιβαλλοντική Εκπαίδευση και εκπαιδευτικά συστή¬ 
ματα 

• Προσομοιώσεις φυσικών και κοινωνικών φαινομένων 
για εκπαιδευτική χρήση 

• Τα Μαθηματικά στον Πολιτισμό 

• Χρήση της τεχνολογίας Πληροφορικής και Επικοινω¬ 
νίας στη διδασκαλία της Φυσικής 

Τομέας «Ανθρωπιστικές Επιστήμες στην Εκπαίδευση» 


Υποχρεωτικά μαθήματα Εξ. Δ.Μ. 

• Γλώσσα -Μέθοδοι διδασκαλίας 

του γλωσσικού μαθήματος α 3 

• Ιστορία της Εκπαίδευσης β 3 

• Λογοτεχνία γ 3 

• Φιλοσοφία της Παιδείας δ 3 


Από τα ανωτέρω μαθήματα οι φοιτητές επιλέγουν τρία. 

Μαθήματα Επιλογής (κοινά όλων των κατευθύνσεων 
του τομέα) 

• Εισαγωγή στη Γλωσσολογία 

• Διγλωσσία και δίγλωσση εκπαίδευση 

• Νεοελληνική Φιλολογία 

• Τεχνικές αφήγησης 

• Παιδική Λογοτεχνία 

• Αξιολογία και Παιδεία 

• Φιλοσοφία I (Κοινωνική) 

• Φιλοσοφία II (Διαφωτισμού) 

• Φιλοσοφία της Παιδείας II 

• Ιστορία 

• Διδακτική της Ιστορίας 

• Θρησκειολογία 

• Διδακτική των Θρησκευτικών 

• Στατιστική στις Ανθρωπιστικές Επιστήμες 

• Επιστημολογία και μεθοδολογία των Κοινωνικών Επι¬ 
στημών 

Για την απόκτηση μεταπτυχιακού Διπλώματος Ειδίκευ¬ 
σης απαιτούνται 40 Δ.Μ. (7 υποχρεωτικά μαθήματα X 3 
Δ.Μ./μάθημα + 3 επιλεγόμενα μαθήματα X 3 Δ.Μ./μάθη- 
μα + 10 Δ.Μ. για τη Διπλωματική Εργασία). 

Β. Διδακτορικό δίπλωμα 

Η διαδικασία απόκτησης Διδακτορικού Διπλώματος κα¬ 
θορίζεται από τις σχετικές κείμενες διατάξεις της ισχύου- 
σας νομοθεσίας. 

Άρθρο 7 

Χρονική διάρκεια απόκτησης μεταπτυχιακού τίτλου 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης ορίζεται σε τέσσερα (4) εξά¬ 
μηνα και για το Διδακτορικό Δίπλωμα σε έξι (6) τουλάχι¬ 
στον εξάμηνα επιπλέον του Μ.Δ.Ε.. Για την κατάταξη 
στους υποψήφιους διδάκτορες απαιτείται η κατοχή Με¬ 
ταπτυχιακού Διπλώματος Ειδίκευσης. 


Άρθρο 8 

Αριθμός εισακτέων 

Ο αριθμός των μεταπτυχιακών φοιτητών ορίζεται ετη- 
σίως κατ’ ανώτατο όριο σε 20 συνολικά και για τους τέσ¬ 
σερις τομείς. Την ευθύνη για τον ακριβή αριθμό των με¬ 
ταπτυχιακών φοιτητών έχει η Γενική Συνέλευση Ειδικής 
Σύνθεσης του Τμήματος. Επίσης η Γενική Συνέλευση Ει¬ 
δικής Σύνθεσης καθορίζει με απόφασή της τη διαδικασία 
επιλογής των μεταπτυχιακών φοιτητών και κάθε συναφή 
λεπτομέρεια σύμφωνα με το Ν. 2083/92 και τον Κανονι¬ 
σμό Μεταπτυχιακών Σπουδών του Τμήματος 

Άρθρο 9 
Προσωπικό 

Στο Πρόγραμμα Μεταπτυχιακών Σπουδών διδάσκουν 
τα μέλη ΔΕΠ του Τμήματος, ανάλογα με το αντικείμενο 
της ειδικότητάς τους, ο αριθμός των οποίων σήμερα 
ανέρχεται σε είκοσι δύο. Από αυτούς τρεις (3) ανήκουν 
στη βαθμίδα του Καθηγητή, δέκα (10) στη βαθμίδα του 
Αναπληρωτή Καθηγητή, δύο (2) στη βαθμίδα του Επίκου¬ 
ρου Καθηγητή και επτά (7) στη βαθμίδα του Λέκτορα. 

Σε περίπτωση που κρίνεται αναγκαίο είναι δυνατόν να κλη¬ 
θούν να διδάξουν και μέλη ΔΕΠ άλλων Τμημάτων, του ιδίου 
ή άλλων Πανεπιστημίων, ή επιστήμονες εγνωσμένου κύ¬ 
ρους, κάτοχοι διδακτορικού διπλώματος ή επιστήμονες 
αναγνωρισμένου κύρους, οι οποίοι διαθέτουν εξειδικευμέ- 
νες γνώσεις κατάταπροβλεπόμενα από το Νόμο 2083/1992. 

Άρθρο 10 

Διάρκεια λειτουργίας 

Το Πρόγραμμα Μεταπτυχιακών Σπουδών θα λειτουρ¬ 
γήσει μέχρι το ακαδημαϊκό έτος 2008-2009. Με τη λήξη 
της χρονικής αυτής περιόδου θα γίνει απολογισμός και 
εκτίμηση της λειτουργίας του προγράμματος και ενδεχο¬ 
μένως αναθεώρηση των πλαισίων λειτουργίας του. 

Άρθρο 11 

Υλικοτεχνική υποδομή 

Στο Τμήμα υπάρχουν ήδη και λειτουργούν οι παρακάτω 
πλήρως εξοπλισμένοι χώροι που μπορούν να χρησιμο¬ 
ποιηθούν ως αίθουσες διδασκαλίας: 

• Δύο αμφιθέατρα χωρητικότητας 300 ατόμων. 

• Πέντε αίθουσες χωρητικότητας 80 ατόμων. 

Στο κτιριακό συγκρότημα του Τμήματος στεγάζεται η 
ενιαία βιβλιοθήκη της Σχολής Επιστημών Αγωγής και του 
Φ.Π.Ψ. του Πανεπιστημίου Ιωαννίνων, η οποία διαθέτει 
60.000 περίπου τίτλους βιβλίων, 500 σειρές επιστημονι¬ 
κών περιοδικών, εξειδικευμένο λογισμικό κλπ.. 

Σήμερα στο Παιδαγωγικό Τμήμα Δημοτικής Εκπαίδευ¬ 
σης υπάρχουν και λειτουργούν τα εξής θεσμοθετημένα 
εργαστήρια: 

• Εργαστήριο Εκπαιδευτικής Ψυχολογίας, Συμβουλευ¬ 
τικής και Έρευνας 

• Εργαστήριο Γεωγραφικής και Περιβαλλοντικής Εκ¬ 
παίδευσης 

• Εργαστήριο Εφαρμογών Εικονικής Πραγματικότη¬ 
τας στην Εκπαίδευση 

• Εργαστήριο Γλώσσας - Γλωσσικής Διδασκαλίας και 
Πολιτισμού 

• Εργαστήριο Διδακτικής και Σχολικής Παιδαγωγικής 

• Εργαστήριο Έρευνας στη διδασκαλία των Μαθηματι¬ 
κών 

• Εργαστήριο Κοινωνικών Επιστημών και Εκπαίδευσης 

• Εργαστήριο Μελετών Απόδημου Ελληνισμού 

Άρθρο 12 

Κόστος λειτουργίας 

Α) Υλικοτεχνική υποδομή 
Εξοπλισμός 5.000.000 δρχ. 

(εργαστηριακός εξοπλισμός, Η/Υ, εμπλουτισμός βι¬ 
βλιοθήκης) 

Λοιπά έξοδα 3.000.000 δρχ. 

(αναλώσιμα) 

Β) Λειτουργικό κόστος 7.000.000 δρχ./έτος. 

(τρέχοντα) 

Σύνολο 15.000.000 δρχ. 

Το παραπάνω συνολικό ποσό θα καλυφθεί από α) τον 
προϋπολογισμό του Τμήματος, β) τις Δημόσιες Επενδύ¬ 
σεις του Πανεπιστημίου Ιωαννίνων, γ) ερευνητικά προ¬ 
γράμματα, δ) από άλλες πηγές του Δημόσιου και ιδιωτι¬ 
κού τομέα και, ίσως, από την καταβολή διδάκτρων. 

Άρθρο 13 

Μεταβατικές διατάξεις 

Μέχριτην έκδοση του κανονισμού που θα διέπειτην ορ¬ 
γάνωση και λειτουργία του Προγράμματος Μεταπτυχια¬ 
κών Σπουδών, όλα τα σχετικά θέματα θα ρυθμίζονται με 
αποφάσεις της Γενικής Συνέλευσης Ειδικής Σύνθεσης 
του Τμήματος. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα,31 Ιανουάριου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


Αριθ. 8026/87238/17-β (6) 

Κατάργηση της Λέσχης της Υποδιεύθυνσης Εξωτερικής 
Φύλαξης Φυλακών Κορυδαλλού. 

Ο ΠΡΟΪΣΤΑΜΕΝΟΣ ΕΠΙΤΕΛΕΙΟΥ 
ΑΡΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

α. Τις διατάξεις της παρ. 1 του άρθρου 21 του Ν. 1481/ 
1984 «Οργανισμός Υπουργείου Δημόσιας Τάξης». 

β. Την υπ’ αριθμ. 8000/8/2-ζ από 28.12.1987 απόφαση 
Αρχηγού Ελληνικής Αστυνομίας όπως τροποποιήθηκε με 
την υπ’ αρ. 8026/2/4-β από 14.12.1994 όμοια. 

γ. Την υπ’ αριθμ. 7004/5/8-ιε από 17.10.2000 απόφαση 
Αρχηγού Ελληνικής Αστυνομίας «Μεταβίβαση αρμοδιο¬ 
τήτων Αρχηγού Ελληνικής Αστυνομίας σε υφιστάμενα 
υπηρεσιακά όργανα». 

δ. Την υπ’ αριθμ. 8026/2/6 από 9.1.2002 πρόταση της 
Υποδ/νσης Εξωτ. Φύλαξης Φυλακών Κορυδαλλού. 

ε. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Καταργούμε την Λέσχη της Υποδ/νσης Εξωτ. Φύλα¬ 
ξης Φυλακών Κορυδαλλού. 

2. Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2002 

Ο Προϊστάμενος 
Αντιστράτηγος 
ΙΩΑΝΝΗΣ ΠΑΝΗΓΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




